Käytin testiä, mutta väriä vaihtava näytteenottopää ei muuttunut kokonaan vaaleanpunaiseksi.  Mitä minun pitäisi tehdä?
Virtsan määrä on saattanut jäädä liian vähäiseksi. Testi on kuitenkin toiminut, jos kontrolli-ikkunaan ilmestyy sininen viiva 10 minuutin sisällä testin tekemisestä.  Jos kontrolli-ikkunaan ei tule sinistä viivaa 10 minuutin kuluessa testin tekemisestä, katso kysymys 8.
fi
Milloin voin tehdä Clearblue® Early Detection -raskaustestin?
Voit tehdä testin jopa 6 päivää ennen kuukautisten väliinjäämistä, mikä on 5 päivää ennen kuukautisten oletettua alkamispäivää.  Jos teet testin ennen kuukautisten oletettua alkamispäivää ja saat tuloksen Ei raskaana, on kuitenkin mahdollista, että olet raskaana. Alla olevasta taulukosta näet alkuraskauden näytteille tehtyjen kliinisten testien tulokset. 


	
		
			
			Varhainen testaaminen
			
		
		
			
			Päivien määrä ennen kuukautisten oletettua alkamispäivää
			
			
			Näytteiden prosenttiosuus raskaana olevista naisista, jotka saavat Raskaana-tuloksen
			
		
		
			
			0
			
			
			>99%
			
		
		
			
			1
			
			
			>99%
			
		
		
			
			2
			
			
			>99%
			
		
		
			
			3
			
			
			>99%
			
		
		
			
			4
			
			
			96%
			
		
		
			
			5
			
			
			79%
fi
Miten Clearblue® Early Detection -raskaustesti toimii?
Kun olet raskaana, kehosi tuottaa hCG-raskaushormonia (istukkagonadotropiinia). Tämä testi tunnistaa pienetkin määrät hCG-hormonia virtsassa. (Testin herkkyys on 10 mIU/ml.)
fi
Mitä, jos olen epävarma tuloksesta?
Katso Lue tuloksesi -kappaleessa esitetyt kuvat. 

Kuva A Tuloksesi on Ei raskaana. Jos edelleen epäilet olevasi raskaana, katso kysymys 4.

 

 

Kuva B-D  Tuloksesi on Raskaana. Tulosikkunan viivojen ulkonäkö saattaa vaihdella, mutta tulos on kuitenkin Raskaana huolimatta siitä, kuinka vaalea tai tumma viiva on.

 

Kuva B: Tämä tapahtuu todennäköisemmin, kun teet testin ennen kuukautisten oletettua alkamispäivää, jolloin hCG-pitoisuudet voivat olla suhteellisen alhaisia.

 

Kuva C: Tämä ei ole epätavallista, kun teet testin kuukautisten oletettuna alkamispäivänä tai hiukan sitä ennen tai sen jälkeen.  

 

Kuva D: Merkki näyttää tältä todennäköisimmin silloin, kun teet testin monta päivää kuukautisten oletetun alkamispäivän jälkeen, jolloin hCG-pitoisuudet ovat suuremmat.

 

Jos olet edelleen epävarma tuloksestasi, odota vähintään 3 päivää ennen kuin testaat uudelleen ja huolehdi, että noudatat ohjeita.
fi
Sain aikaisemmin tuloksen, jonka mukaan olen raskaana, mutta kun tein uuden testin, sainkin Ei raskaana -tuloksen tai kuukautiseni ovat alkaneet. Mitä tämä tarkoittaa?
Vaikka testi havaitsee raskaushormonin yli 99 prosentin tarkkuudella siitä päivästä lähtien, jolloin kuukautisten pitäisi alkaa, testi voi antaa positiivisen tuloksen, vaikka myöhemmin käykin ilmi, ettet ole raskaana (ts. uusi testitulos on negatiivinen tai kuukautiset alkavat). Tämä voi johtua raskauden luonnollisesta keskeytymisestä raskauden alkuvaiheessa. Tämä on valitettavaa, mutta ei epätavallista, sillä joka neljäs raskaus keskeytyy aivan alkuvaiheessa. Jos saat odottamattoman tuloksen, kysy neuvoa lääkäriltä.
fi
Tein testin, mutta kontrolli-ikkunaan ei ilmestynyt sinistä viivaa.  Mitä minun pitäisi tehdä?
Jos sininen viiva ei ilmesty kontrolli-ikkunaan 10 minuutin kuluessa testin tekemisestä, testi ei ole toiminut. Syynä voi olla:


	Et pitänyt näytteenottopäätä alaspäin suunnattuna tai asettanut testiä vaakatasoon testauksen jälkeen.
	Virtsaa käytettiin liian paljon tai liian vähän.


Tee testi uudelleen käyttämällä uutta testiä ja huolehdi, että noudatat ohjeita. Voit halutessasi kerätä virtsanäytteen ja tehdä testin käyttämällä näytteestä tehtävää testausmenetelmää.
fi
Testin mukaan en ole raskaana, mutta epäilen kuitenkin olevani raskaana.  Mitä minun pitäisi tehdä?
Et ehkä ole raskaana, tai hCG-raskaushormonin pitoisuus ei ole vielä riittävän suuri, jotta testi tunnistaisi sen, tai olet ehkä laskenut väärin kuukautisten odotetun alkamispäivän. Jos teit testin varhain, tee se uudelleen kuukautisten oletettuna alkamispäivänä. Jos kuukautisesi ovat myöhässä, tee testi uudelleen kolmen päivän kuluttua.  Jos tämänkin testin tulos on Ei raskaana eivätkä kuukautisesi ole vielä alkaneet, käy lääkärissä.
fi
Testin mukaan olen raskaana.  Mitä minun pitäisi tehdä?
Ota yhteys lääkäriin, joka kertoo seuraavista toimenpiteistä.
fi
Voiko lääkitys tai terveydentila vaikuttaa tulokseen?
Lue aina käyttämäsi lääkkeen käyttöohjeet ennen testin tekemistä. HCG-hormonia sisältävät lääkkeet saattavat vaikuttaa tulokseen. Kohdunulkoinen raskaus tai äskettäinen raskaus (vaikka raskaus olisi keskeytynyt ennenaikaisesti) saattavat vääristää tuloksia. Jos sinulla on vaihdevuodet tai lähestyt vaihdevuosia, voit saada virheellisen Raskaana-tuloksen, vaikka et ole raskaana.  Klomifeenisitraattia sisältävien hormonihoitojen, särkylääkkeiden, alkoholin, antibioottien ja ehkäisypillerien ei pitäisi vaikuttaa testin tulokseen.

Jos saat odottamattomia tuloksia, keskustele niistä lääkärin kanssa.
fi